จับตาผลประชุมเฟด! หุ้น,น้ำมันปิดลบ/ทองลง4วันติด
หุ้นดาวโจนส์ปิดลบ 22.96 จุด ตลาดจับตาประชุมเฟด ด้านราคาน้ำมันลบ 16 เซนต์ ขณะที่ทองคำลง 4.30 ดอลลาร์ ปรับลดเป็นวันที่ 4 ติดต่อกัน
27 ม.ค. 2564

ดัชนีเฉลี่ยอุตสาหกรรมดาวโจนส์ปิดที่ 30,937.04 จุด ลดลง 22.96 จุด หรือ -0.07% ขณะที่ดัชนี เอสแอนด์พี 500 ปิดที่ 3,849.62 จุด ลดลง 5.74 จุด หรือ -0.15% และดัชนีแนสแดค ปิดที่ 13,626.06 จุด ลดลง 9.93 จุด หรือ -0.07%
ดัชนีดาวโจนส์ตลาดหุ้นนิวยอร์กปิดลบเล็กน้อยเมื่อวันที่ 26 ม.ค. ขณะที่นักลงทุนยังคงจับตาผลประกอบการของบริษัทจดทะเบียน รวมทั้งผลการประชุมนโยบายการเงินของธนาคารกลางสหรัฐ (เฟด) ซึ่งจะมีการแถลงในวันที่ 26 ม.ค. (ตามเวลาสหรัฐ )
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกุมภาพันธ์ ลดลง16 เซนต์ ปิดที่ 52.61 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนมีนาคม เพิ่มขึ้น 3 เซนต์ ปิดที่ 55.91 ดอลลาร์ต่อบาร์เรล
ด้าน ราคาทองคำตลาดโคเม็กซ์ งวดส่งมอบเดือนกุมภาพันธ์ ลดลง 4.30 ดอลลาร์ ปิดที่ 1,850.90 ดอลลาร์ต่อออนซ์ ลดลง 4 วันติด ตลาดจับตาคำแถลงทางนโยบายของเฟด